A black eagle on a red and black shield

Description automatically generated with low confidence

**INSTITUCIONI I PRESIDENTIT TË REPUBLIKËS**

**SHPALLJE PËR LËVIZJE PARALELE DHE PRANIMIN NË SHËRBIMIN CIVIL**

**NË KATEGORINË EKZEKUTIVE**

Në zbatim të nenit 22, kreu IV dhe nenit 25, kreu V të ligjit nr. 152/2013, “Për nëpunësin civil”, i ndryshuar, kreut II, IV dhe VII të vendimit të Këshillit të Ministrave nr. 243, datë 18.03.2015, “Për pranimin, lëvizjen paralele, periudhën e provës dhe emërimin në kategorinë ekzekutive”, i ndryshuar, Institucioni i Presidentit të Republikës hap procedurat për plotësimin e 1 (një) vendi vakant në administratën e tij, në pozicionin si vijon:

* “Specialist” për Marrëdhëniet me Publikun, në Sektorin e Medias dhe Marrëdhënieve me Publikun, Drejtoria e Medias dhe Marrëdhënieve me Publikun.
* Kategoria/klasa e pagës VI-1, niveli i kualifikimit 1 ose 2.

*Pozicioni më sipër, i ofrohet fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës së pranimit në shërbimin civil**në kategorinë ekzekutive.*

**Për të dy procedurat (lëvizje paralele dhe pranimi në shërbimin civil** **në kategorinë ekzekutive) mund të aplikohet në të njëjtën kohë!**

Afati për dorëzimin e dokumentacionit për: LËVIZJE PARALELE **1.9.2025**

Afati për dorëzimin e dokumentacionit për:

PRANIMIN NË SHËRBIMIN CIVIL NË KATEGORINË EKZEKUTIVE **5.9.2025**

* **Përshkrimi i përgjithshëm i punës për pozicionin “Specialist” për Marrëdhëniet me Publikun, në Sektorin e Medias dhe Marrëdhënieve me Publikun, Drejtoria e Medias dhe Marrëdhënieve me Publikun.**

Specialisti për Marrëdhënieve me Publikun, në Sektorin e Medias dhe Marrëdhënieve me Publikun, kryen këto detyra:

* Komunikon informacionet me interes ndaj medias e publikut, në përputhje me dispozitat ligjore, në mënyrë transparente, korrekte e të besueshme;
* Publikon, përditëson dhe mirëmban *web*-faqen e institucionit me të gjitha informacionet, me qëllim transparencën ndaj publikut;
* Harton dokumentet e promovimit në format shtypi ose elektronik;
* Merr pjesë në organizimin e eventeve;
* Bashkëpunon me njësitë e tjera në institucion për realizmin e pritjes me qytetarët, administrimin e portalit të ankesave *online* dhe ndjekjen e ecurisë së kthimit të përgjigjeve për të interesuarit sipas rasit;
* I mundëson çdo kërkuesi të drejtën për t’u njohur me informacionin publik, duke u konsultuar me dokumentin origjinal ose duke marrë një kopje të tij;
* Krijon, mban, publikon dhe përditëson regjistrin e kërkesave dhe përgjigjeve brenda afatit të parashikuar;
* Përpunon çdo ditë pasqyrën e shtypit, duke nxjerrë në pah çdo shkrim të botuar në shtyp ose çdo lajm të transmetuar në median pamore dhe elektronike lidhur me veprimtaritë e Presidentit te Republikës;
* Përpilon raporte dhe analiza lidhur me median dhe pasqyrimin në to të veprimtarive të Presidentit të Republikës. Gjithashtu, sipas rastit e nevojës, harton strategji afatshkurtra apo afatgjata për komunikim me përfaqësues të mediave dhe me publikun;
* Pasqyron zyrtarisht dhe qartë çdo veprimtari publike të Presidentit të Republikës nëpërmjet plotësimit dhe përditësimit me njoftime, fjalime, mesazhe, dekorime e fotografi në faqen zyrtare të internetit, dhe është përgjegjës për materialet e botuara në të dhe për shpërndarjen në formë elektronike apo të shkruar të informacionit zyrtar si në media, edhe në opinionin publik.

**I. LËVIZJA PARALELE**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, nëpunës civilë të kategorisë ekzekutive, në të gjitha institucionet, pjesë e shërbimit civil.

**I/1. KUSHTET PËR LËVIZJEN PARALELE DHE KRITERET E VEÇANTA**

**a) Kushtet minimale që duhet të plotësojë kandidati për këtë procedurë janë:**

* të jetë nëpunës civil i konfirmuar në kategorinë ekzekutive;
* të ketë, dy vlerësimet e fundit “Mirë” apo “Shumë mirë”;
* të mos ketë masë disiplinore në fuqi;
* të plotësojë kushtet dhe kriteret e veçanta të përcaktuara në shpalljen për konkurrim.

**b)** **Kriteret e përgjithshme që duhet të plotësojë kandidati për këtë procedurë janë:**

* Të jetë shtetas shqiptar;
* Të ketë zotësi të plotë për të vepruar;
* Të zotërojë gjuhën shqipe, të shkruar dhe të folur;
* Të jetë në kushte shëndetësore që e lejojnë të kryejë detyrën përkatëse;
* Të mos jetë dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
* Ndaj tij të mos jetë marrë masa disiplinore e largimit nga shërbimi civil, që nuk është shuar sipas këtij ligji.

**c)** **Kriteret e veçanta që duhet të plotësojë kandidati për këtë procedurë janë:**

* Të zotërojë diplomë të nivelit “Master Shkencor” apo “Master Profesional” në Shkencat e Gjuhës dhe Komunikimit, sipas legjislacionit në fuqi për arsimin e lartë;
* Të zotërojë njohuri të mira të gjuhës angleze dhe të paktën të 2 (dy) gjuhëve të tjera të huaja evropiane;
* Kualifikime dhe/ose trajnime, brenda ose jashtë vendit;
* Të ketë aftësi shumë të mira të të punuarit në grup.

**I/2. DOKUMENTACIONI, MËNYRA DHE AFATI I DORËZIMIT**

Kandidatët që shprehin interesin për të aplikuar duhet të dorëzojnë, me postë ose dorazi, pranë Institucionit të Presidentit të Republikës këto dokumente:

* Kërkesë me shkrim për vendin vakant që konkurron;
* Jetëshkrim të përditësuar me të dhëna të plota dhe të sakta;
* Kopje të njëhsuar të diplomës së bashku me listën e notave. Diplomat që janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi;
* Fotokopje të letërnjoftimit;
* Vërtetim/Raport mjeko ligjor që janë të aftë për punë;
* Dëshmi penaliteti;
* Vërtetim/vendim të statusit që mbajnë në shërbimin civil si “nëpunës civil të konfirmuar të kategorisë ekzekutive”;
* Vërtetim që nuk kanë masë disiplinore në fuqi;
* Fotokopje të dy vlerësimeve të fundit të rezultateve në punë;
* Dëshmi/diploma apo çertifikata të gjuhës angleze dhe të paktën 2 (dy) gjuhëve të tjera të huaja evropiane (kopje të njëhsuara me dokumentat originalë);
* Çdo dokument tjetër që vërteton plotësimin e kritereve të mësipërme, si dhe trajnime, kualifikime, arsim shtesë, vlerësime pozitive të përmendura në jetëshkrim.

**Dokumentacioni duhet të dorëzohet, me postë ose dorazi,** **pranë Institucionit të Presidentit të Republikës, sipas kërkesave të përcaktuara në shpallje, brenda datës 1.9.2025.**

**I/3. FAZAT E VERIFIKIMIT**

**a)** Në datën 02.09.2025 do të shpallet lista e vlerësimit paraprak të kandidatëve që do të vazhdojnë konkurimin në faqen zyrtare të Institucionit të Presidentit të Republikës [www.president.al](http://www.president.al) dhe në portalin “Shërbimi Kombëtar i Punësimit”. Kandidatët e shpallur në listën e publikuar janë ata që plotësojnë kushtet minimale të lëvizjes paralele dhe kriteret e veçanta, të kërkuara më sipër.

**b)** Kandidatët e skualifikuar do të njoftohen me e–mail. Ankesat nga kandidatët e pakualifikuar paraqiten në Njësinë Përgjegjëse në Institucionin e Presidentit të Republikës, brenda 3 (tri) ditëve kalendarike nga data e njoftimit individual dhe ankuesi merr përgjigje brenda 5 (pesë) ditëve kalendarike nga data e depozitimit të saj.

c) Në datën 08.09.2025 do të shpallet lista e verifikimit të kandidatëve që do të vazhdojnë konkurimin pas procesit ankimor (nëse ka) në faqen zyrtare të Institucionit të Presidentit të Republikës [www.president.al](http://www.president.al) dhe në portalin “Shërbimi Kombëtar i Punësimit”. Kandidatët e shpallur në listën e verifikimit janë ata që plotësojnë kushtet minimale të lëvizjes paralele dhe kriteret e veçanta, të kërkuara më sipër.

**I/4. KONKURIMI**

a) Konkurimi, intervista e strukturuar me gojë do të zhvillohet në datën 10.09.2025, ora 11:00, në mjediset e Institucionit të Presidentit të Republikës.

b) Kandidatët do të vlerësohen nga “Komisioni i Brendshëm për Lëvizjen Paralele” i ngritur pranë Institucionit të Presidentit të Republikës.

Kandidatët gjatë intervistës së strukturuar me gojë, do të vlerësohen lidhur me:

* Eksperiencën e tyre;
* Njohuritë, aftësitë dhe kompetencën lidhur me fushën profesionale;
* Njohjen e kuadrit ligjor;
* Vizioni, motivimi dhe pritshmërinë e tyre për karrierën.

Totali i pikëve të vlerësimit të kandidatit është 100, të cilat ndahen përkatësisht:

* 40 pikë për dokumentacionin e dorëzuar, i ndarë në: 20 pikë përvojë, 10 pikë për trajnime apo kualifikime të lidhura me fushën përkatëse, dhe 10 pikë për çertifikimin pozitiv ose për vlerësimet e rezultateve individuale në punë në rastet kur procesi i çertifikimit nuk është kryer;
* 60 pikë intervista me gojë.

c) Njësia përgjegjëse pranë Institucionit të Presidentit të Republikës do të njoftojë kandidatët për rezultatin e konkurrimit, brenda dates 11.9.2025 në mënyrë individuale (nëpërmjet adresës e-mail). Ankesat (nëse ka) nga kandidatët për rezultatin e pikëve, paraqiten në “Komisionin e Brendshëm për Lëvizjen Paralele” (KBLP), brenda 3 ditëve kalendarike nga data e njoftimit individual dhe ankuesi merr përgjigje brenda 3 ditëve kalendarike nga data e depozitimit të saj.

ç) Njësia përgjegjëse, pas përfundimit të procedurave të ankimimit, shpall fituesin (me 70 pikë e lartë), në portalin “Shërbimi Kombëtar i Punësimit”, dhe në faqen zyrtare të Institucionit të Presidentit të Republikës [www.president.al](http://www.president.al), në datën 16.09.2025.

***Vetëm në rast se pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se është ende vakant, ai është i vlefshëm për konkurimin nëpërmjet*** ***pranimit në shërbimin civil në kategorinë ekzekutive.***

**II. PRANIMI NË SHËRBIMIN CIVIL NË KATEGORINË EKZEKUTIVE**

Kanë të drejtë të aplikojnë për këtë procedurë të gjithë kandidatët nga jashtë shërbimit civil.

**II/1. KUSHTET PËR PRANIMIN NË SHËRBIMIN CIVIL NË KATEGORINË EKZEKUTIVE**

**a)** **Kriteret e përgjithshme që duhet të plotësojë kandidati për këtë procedurë janë:**

* Të jetë shtetas shqiptar;
* Të ketë zotësi të plotë për të vepruar;
* Të zotërojë gjuhën shqipe, të shkruar dhe të folur;
* Të jetë në kushte shëndetësore që e lejojnë të kryejë detyrën përkatëse;
* Të mos jetë dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
* Ndaj tij të mos jetë marrë masa disiplinore e largimit nga shërbimi civil, që nuk është shuar sipas këtij ligji.

**c)** **Kriteret e veçanta që duhet të plotësojë kandidati për këtë procedurë janë:**

* Të zotërojë diplomë të nivelit “Master Shkencor” apo “Master Profesional” në Shkencat e Gjuhës dhe Komunikimit, sipas legjislacionit në fuqi për arsimin e lartë;
* Të zotërojë njohuri të mira të gjuhës angleze dhe të paktën të 2 (dy) gjuhëve të tjera të huaja evropiane;
* Kualifikime, brenda ose jashtë vendit;
* Të ketë aftësi shumë të mira të të punuarit në grup.

**II/2. DOKUMENTACIONI, MËNYRA DHE AFATI I DORËZIMIT**

Kandidatët që shprehin interesin për të aplikuar duhet të dorëzojnë, me postë ose dorazi, pranë Institucionit të Presidentit të Republikës këto dokumente:

* Kërkesë me shkrim për vendin vakant që konkurron;
* Jetëshkrim të përditësuar me të dhëna të plota dhe të sakta;
* Kopje të njëhsuar të diplomës së bashku me listën e notave. Diplomat që janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi;
* Fotokopje të letërnjoftimit;
* Vërtetim/Raport mjeko ligjor që janë të aftë për punë;
* Dëshmi penaliteti;
* Dëshmi/diploma apo çertifikata të gjuhës angleze dhe të paktën 2 (dy) gjuhëve të tjera të huaja evropiane (kopje të njëhsuara me dokumentat originalë);
* Çdo dokument tjetër që vërteton plotësimin e kritereve të mësipërme, si dhe kualifikime, arsim shtesë, të përmendura në jetëshkrim.

**Dokumentacioni duhet të dorëzohet, me postë ose dorazi,** **pranë Institucionit të Presidentit të Republikës, sipas kërkesave të përcaktuara në shpallje, brenda datës 5.9.2025.**

**II/3. FAZAT E VERIFIKIMIT**

**a)** Në datën 16.9.2025 do të shpallet lista e vlerësimit paraprak të kandidatëve që do të vazhdojnë konkurimin, në faqen zyrtare të Institucionit të Presidentit të Republikës [www.president.al](http://www.president.al) dhe në portalin “Shërbimi Kombëtar i Punësimit”. Kandidatët e shpallur në listën e publikuar janë ata që plotësojnë kriteret e përgjithshme dhe kriteret e veçanta, të kërkuara më sipër.

**b)** Kandidatët e skualifikuar do të njoftohen me e–mail. Ankesat nga kandidatët e pakualifikuar paraqiten pranë Njësisë Përgjegjëse të Institucionit të Presidentit të Republikës, brenda 5 ditëve kalendarike nga data e njoftimit individual dhe ankuesi merr përgjigje brenda 5 ditëve kalendarike nga data e depozitimit të saj.

c) Në datën 24.09.2025 do të shpallet lista e verifikimit të kandidatëve që do të vazhdojnë konkurimin pas procesit ankimor në faqen zyrtare të Institucionit të Presidentit të Republikës [www.president.al](http://www.president.al) dhe në portalin “Shërbimi Kombëtar i Punësimit”. Kandidatët e shpallur në listën e verifikimit janë ata që plotësojnë kriteret e pergjithshme dhe të veçanta, të kërkuara më sipër.

**II/4. KONKURIMI**

a) Konkurrimi, testimi me shkrim dhe intervista e strukturuar me gojë do të zhvillohen në datën 26.09.2025, ora 1:00, në mjediset e Institucionit të Presidentit të Republikës.

Kandidatët do të vlerësohen me shkrim mbi njohuritë në lidhje me:

* Kushtetutën e Republikës së Shqipërisë;
* Ligjin nr. 44/2015 “Kodi i Procedurave Administrative i Republikës së Shqipërisë”;
* Ligjin nr. 7961, datë 12.7.1995 “Kodi i Punës i Republikës së Shqipërisë”, i ndryshuar;
* Ligjin nr. 152/2013, “Për Nëpunësin Civil”, i ndryshuar;
* Ligjin nr. 9131, datë 8.9.2003, “Për rregullat e etikës në administratën publike”.

Kandidatët gjatë intervistës së strukturuar me gojë do të vlerësohen lidhur me:

* Eksperiencën e tyre;
* Njohuritë, aftësitë dhe kompetencën lidhur me pozicionin për të cilin po aplikojnë;
* Njohjen e kuadrit ligjor;
* Vizioni, motivimi dhe pritshmërinë e tyre për karrierën në përgjithësi.

b) Kandidatët do të vlerësohen nga “Komiteti i Përhershëm i Pranimit”, (KPP), i ngritur pranë Institucionit të Presidentit të Republikës.

Totali i pikëve të vlerësimit të kandidatit është 100, të cilat ndahen përkatësisht:

* për vlerësimin e jetëshkrimit (CV) të kandidatëve, që konsiston në vlerësimin e arsimimit, të përvojës e të kualifikimeve, të lidhura me fushën, deri në 15 pikë;
* për intervistën e strukturuar me gojë, deri në 25 pikë;
* për vlerësimin me shkrim, deri në 60 pikë.

c) Njësia përgjegjëse pranë Institucionit të Presidentit të Republikës, do të njoftojë kandidatët për rezultatin e konkurimit, në mënyrë individuale (nëpërmjet adresës e-mail). Ankesat (nëse ka) nga kandidatët për rezultatin e pikëve, paraqiten në “Komitetin e Përhershëm të Pranimit” (KPP), brenda 5 ditëve kalendarike nga data e njoftimit individual dhe ankuesi merr përgjigje brenda 5 ditëve kalendarike nga data e depozitimit të saj.

ç) Njësia përgjegjëse, pas përfundimit të procedurave të ankimimit, shpall fituesin (me 70 pikë e lartë), në portalin “Shërbimi Kombëtar i Punësimit”, dhe në faqen zyrtare të Institucionit të Presidentit të Republikës [www.president.al](http://www.president.al), në datën 03.10.2025.

**INSTITUCIONI I PRESIDENTIT TË REPUBLIKËS**